**Приложение № 1**

**Към Условията за изпълнение**

**Документи за междинно и окончателно плащане**

**А. Общи документи:**

1. Искане за междинно/окончателно плащане и попълнена финансова таблица за извършените инвестиции по групи разходи към искането за плащане. (по образец);
2. Заповед на кмета в случай, че документите не се подават лично от кмета на общината (ползвател на помощта);
3. Декларация по образец Приложение № 2 (само в случаите, когато са настъпили промени в декларираните обстоятелства);
4. Декларация (в случай, че ползвателят няма регистрация по Закона за данък върху добавената стойност), че ползвателят няма да упражни правото си на данъчен кредит за активи и услуги, финансирани по Стратегически план 2023 - 2027 г. (Приложение 3).
5. Декларация от представляващия ползвателя на помощта (кмета) за упражняване правото на данъчен кредит. (Приложение 3 А);
6. Декларация от представляващия ползвателя на помощта за наличие или липса на двойно финансиране (Приложение 4);
7. Удостоверение от обслужващата банка за извънбюджетна банкова сметка, открита за получаване на средства по СПРЗСР 2023-2027 г.
8. Индивидуален сметкоплан на общината, утвърден от кмета на общината, с включени в него обособени счетоводни сметки, специално открити за заявлението за подпомагане. Сметките следва да съдържат номера /или част от номера/ на договора за предоставяне на безвъзмездна помощ или номера на заявлението за подпомагане
9. Копие на извлечение от инвентарна книга или разпечатка от счетоводната система на ползвателя, доказваща заприхождаването на финансирания актив в отделна счетоводна система или в отделни счетоводни аналитични сметки, специално открити за заявлението за подпомагане;
10. Аналитична оборотна ведомост, извлечения от отделни аналитични счетоводни сметки, отразяващи разходите по заявлението за подпомагане или от отделна счетоводна система за отчитане на разходите по заявлението. Сметките следва да съдържат номера /или част от номера/ на договора за предоставяне на безвъзмездна помощ.
11. Първични счетоводни документи (фактури), доказващи извършените разходи;
12. Платежно нареждане (друг документ), доказващо плащане от страна на ползвателя на помощта, заверено от обслужващата банка. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането)
13. Пълно банково извлечение от деня на извършване на плащането, доказващо плащане от страна на ползвателя на помощта, заверено от обслужващата банка.;
14. Договор за строителство (доставка) услуга между ползвателя и изпълнителя с детайлно описание на техническите характеристики, цена в левове или евро, срок, количество ведно с подробна количествено-стойностна сметка. В договорите се описва ДДС. Представя се в два формата „рdf“ или „jpg“ и на „xls“ или „xlsx“.
15. Декларация от всеки доставчик, че активите - предмет на инвестиция, не са втора употреба;
16. Приемо-предавателен протокол , подписан от ползвателя на помощта и доставчика, с детайлно описание на техническите характеристики на активите - предмет на инвестицията. Представя се в два формата „рdf“ или „jpg“ и на „xls“ или „xlsx“;
17. Декларация по образец за генериране на нетни приходи (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро) (Приложение 5);
18. Справка за паричните потоци, заплащани директно от потребителите за стоки и услуги, предоставени със заявлението за подпомагане (напр. такси за използването на инфраструктурата, продажбата или отдаването под наем на земя или сгради или плащания за услуги) за период от сключване на административния договора до датата на подаване на искане за плащане, подписана и от главния счетоводител и от кмета на общината (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро);
19. Справка за всички оперативни разходи и разходи за подмяна на недълготрайно оборудване, свързани с финансираното заявление за подпомагане за периода от сключване на административния договора до датата на подаване на искането за плащане, подписана и от главния счетоводител и от кмета на общината (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро);
20. Протокол за откриване на строителна площадка и за определяне на строителна линия и ниво (образец № 2/2а съгласно Наредба № 3 от 2003 г. за съставяне на актове и протоколи по време на строителството (ДВ, бр. 72 от 2003 г. );
21. Акт за установяване състоянието на строежа при спиране на строителството (образец № 10 съгласно Наредба № 3 от 2003 г. за съставяне на актове и протоколи по време на строителството);
22. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба № 3 от 2003 г. за съставяне на актове и протоколи по време на строителството и други случаи (образец № 11 съгласно Наредба № 3 от 2003 г. за съставяне на актове и протоколи по време на строителството);
23. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия;
24. Констативен акт за установяване годността за приемане на строежа (част, етап от него) (образец № 15 съгласно Наредба № 3 от 2003 г. за съставяне на актове и протоколи по време на строителството);
25. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г. за съставяне на актове и протоколи по време на строителството);
26. Протокол за проведена 72-часова проба при експлоатационни условия (образец № 17 съгласно Наредба № 3 от 2003 г. за съставяне на актове и протоколи по време на строителството) в случаите, когато се изисква съгласно действащата нормативна уредба;
27. Удостоверение за въвеждане в експлоатация на строежа, издадено от органа, издал разрешението за строеж - за строежи от четвърта и пета категория;
28. Разрешение за ползване на строежа, издадено от Дирекцията за национален строителен контрол - за строежи първа, втора и трета категория, съгласно чл. 137, ал. 1 от Закона за устройство на територията;
29. Писмо-обосновка, съгласувано от лицето, упражняващо строителен надзор, и подробна количествено-стойностна сметка) от строителя, детайлно изясняваща обстоятелствата, наложили извършването на допълнителни строително-монтажни дейности (когато е приложимо). Представя се в два формата „рdf“ или „jpg“ и на „xls“ или „xlsx“;
30. Заповед за изменяне на количествено-стойностна сметка, вариационна заповед, книга на обекта, издадени от изпълнителя, одобрена от лицето, упражняващо строителен надзор, и възложителя (когато е приложимо);

**Б. Специфични документи:**

1. Разрешително за водовземане и/или разрешително за ползване на воден обект, в случаите предвидени в Закона за водите (за изграждане на нови водоснабдителни съоръжения) (когато е приложимо).

2. Становище от консолидиран ВиК оператор за съответствие на изпълнения проект с одобрения инвестиционен проект. (когато е приложимо).

3. Заповед на министъра на културата за приемане на изпълнените дейности, съгласно чл.83а, ал.2 от Закона за културното наследство (когато е приложимо).

4. Сертификат за енергийни характеристики на сграда съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по чл. 43, ал. 1, съответно по чл. 43, ал. 2 от Закона за енергийната ефективност, по образец съгласно Приложение № 3. (когато е приложимо)

5. Документ за оценка на постигнати енергийни спестявания в предприятие, промишлена система и система за външно изкуствено осветление съгласно Наредба № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, изготвен от правоспособно лице, вписано в публичния регистър по чл. 60, ал. 1 от Закона за енергийна ефективност (ЗЕЕ) (когато бенефициентът е получил приоритет за проекти, насочени към производство на енергия за собствено потребление от възобновяеми енергийни източници, и към датата на подаване на искането за плащане е изминала повече от една година от въвеждане на обекта в експлоатация). Представя се във формат „pdf“ или „jpg“. (Приложение № 2 към чл. 17, ал. 2, т. 1 от Наредба № Е-РД-04-05 от 2016 г.). (когато е приложимо).

6. Декларация от правоспособно лице, в която да бъде посочена разгъната застроена площ /РЗП/ на сградите, обект на инвестицията, както и РЗП на всеки стопански обект, помещаващ се в тях. (когато е приложимо и в случай че има промяна спрямо етапа на кандидатстване).

7. Доклад за извършеният одит за пътна безопасност, изготвен съгласно чл. 10, ал. 1, т. 3 от раздел III от Наредба за процедурите за управление на безопасността на пътната инфраструктура (Обн. ДВ. бр.46 от 21 Юни 2022 г.).

**В. Допълнителни документи:**

1. Декларация по образец за генериране на нетни приходи по заявлението за подпомагане - Приложение № 6;

2. Справка за паричните потоци, заплащани директно от потребителите за стоки и услуги, предоставени със заявлението за подпомагане (напр. такси за използването на инфраструктурата, продажбата или отдаването под наем на земя или сгради или плащания за услуги) за периода от сключване на договора до изтичането на периода на мониторинг, подписана и от главния счетоводител, а в случаите на общини - и от кмета на общината (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро.);

3. Справка за всички оперативни разходи и разходи за подмяна на недълготрайно оборудване, свързани с финансирания проект за периода от сключване на договора до изтичането на периода на мониторинг, подписана и от главния счетоводител, а в случаите на общини - и от кмета на общината (не се представя за заявления за подпомагане, по които размерът на допустимите за финансово подпомагане разходи не надхвърля левовата равностойност на 100 000 евро).

4. Доклад за извършеният одит за пътна безопасност, изготвен съгласно чл. 10, ал. 1, т. 4 от раздел III от Наредба за процедурите за управление на безопасността на пътната инфраструктура. Представя се в срок до една година от извършване на окончателното плащане.